techiaith/cofnodycynulliad_en-cy huggingface dataset:
English: Thanks very much. We developed the planned care recovery plan with clinicians and with the health boards. They are stretching but realistic targets, and we'll be making sure that they keep to those. I would like to correct you on one thing, and that is this constant refrain that 20 per cent of the population of Wales is waiting for treatment. Well, that is the number of people on pathways, and there are sometimes people who are on multiple pathways at the same time. I think the other thing, when you're comparing England and Wales, is it's really important to understand that we're not comparing apples and pears. We try and be transparent in Wales in the way that we count, so we count, for example, waits for diagnostic treatments, and there are a huge number of people waiting for diagnostic treatments - in fact, 60 per cent of the people waiting are waiting for their first out-patient appointment. Now, we've got a target on that. We're hoping that nobody will have to wait longer than a year for their first out-patient appointment by the end of this year. So, that is the assurance you can give. And the other assurance, of course, is that we're doing everything we can to increase capacity, to prioritise diagnostics and treatment, and we are transforming the way that we provide planned care and also helping to make sure that the patient is going to be informed and supported while they wait.
Welsh: Diolch yn fawr iawn. Fe wnaethom ddatblygu'r cynllun adfer gofal wedi'i gynllunio gyda chlinigwyr a chyda'r byrddau iechyd. Maent yn dargedau uchelgeisiol ond realistig, a byddwn yn sicrhau eu bod yn cadw atynt. Hoffwn eich cywiro ar un peth, sef yr honiad cyson hwn fod 20 y cant o boblogaeth Cymru yn aros am driniaeth. Wel, dyna nifer y bobl ar lwybrau, ac weithiau, mae pobl ar fwy nag un llwybr ar yr un pryd. Credaf mai'r peth arall, pan fyddwch yn cymharu Cymru a Lloegr, yw ei bod yn bwysig iawn deall nad ydym yn cymharu pethau gwahanol. Rydym yn ceisio bod yn dryloyw yng Nghymru yn y ffordd yr ydym yn cyfrif, felly rydym yn cyfrif, er enghraifft, amseroedd aros am driniaethau diagnostig, ac mae nifer enfawr o bobl yn aros am driniaethau diagnostig - mewn gwirionedd, mae 60 y cant o'r bobl hynny sy'n aros yn aros am eu hapwyntiad cyntaf fel claf allanol. Nawr, mae gennym darged ar hynny. Rydym yn gobeithio na fydd yn rhaid i unrhyw un aros mwy na blwyddyn am eu hapwyntiad cyntaf fel claf allanol erbyn diwedd eleni. Felly, dyna'r sicrwydd y gallwch ei roi. A'r sicrwydd arall, wrth gwrs, yw ein bod yn gwneud popeth a allwn i gynyddu capasiti, i flaenoriaethu diagnosteg a thriniaeth, ac rydym yn trawsnewid y ffordd y darparwn ofal wedi'i gynllunio ac yn helpu hefyd i sicrhau bod y claf yn cael gwybodaeth a chefnogaeth tra byddant yn aros.
English: Question 4 is to be answered by the Deputy Minister for Mental Health and Well-being. John Griffiths.
Welsh: Cwestiwn 4, i'w ateb gan y Dirprwy Weinidog Iechyd Meddwl a Llesiant. John Griffiths.
English: Action to target strong public health messaging to Wales's black, Asian and minority ethnic communities is embedded across our public health prevention work, to help people maintain a healthy weight, stop smoking, and support their mental well-being. We are committed to tackling the health inequalities that we know these communities experience.
Welsh: Mae camau i dargedu negeseuon iechyd cyhoeddus cryf at gymunedau pobl dduon, Asiaidd a lleiafrifoedd ethnig Cymru wedi'u hymgorffori yn ein gwaith atal ar gyfer iechyd y cyhoedd, i helpu pobl i gynnal pwysau iach, rhoi'r gorau i ysmygu, a chefnogi eu lles meddyliol. Rydym wedi ymrwymo i fynd i'r afael â'r anghydraddoldebau iechyd y gwyddom fod y cymunedau hyn yn eu profi.
English: Thank you for that, Minister. During the pandemic, I think it became ever more clear that there are very considerable health inequalities within our ethnic minority communities. There were issues with getting messaging across with vaccination rates and a host of economic and social conditions. And thankfully, Minister, Muslim Doctors Cymru stepped forward - and a constituent of mine, Dr Kasim Ramzan, was part of that - to help get messages across in community languages, to raise awareness, to hold vaccination clinics in mosques, to hold Zoom meetings, to link relevant professionals together. They did a tremendous amount of work, Minister, as I know you're aware. Now that we're hopefully coming through the pandemic, I'd like your reassurance, really, that Welsh Government will continue to work with Muslim Doctors Cymru to address the ongoing health inequalities in our black, Asian and minority ethnic communities, because there's still a lot of work to do.
Welsh: Diolch am hynny, Weinidog. Yn ystod y pandemig, rwy'n credu iddi ddod yn fwyfwy amlwg fod anghydraddoldebau iechyd sylweddol iawn yn ein cymunedau lleiafrifol ethnig. Roedd problemau gyda chyfleu negeseuon mewn perthynas â chyfraddau brechu a llu o amodau economaidd a chymdeithasol. A diolch byth, Weinidog, camodd Muslim Doctors Cymru i'r adwy - ac roedd un o fy etholwyr, Dr Kasim Ramzan, yn rhan o hynny - i helpu i gyfleu negeseuon mewn ieithoedd cymunedol, i godi ymwybyddiaeth, i gynnal clinigau brechu mewn mosgiau, i gynnal cyfarfodydd Zoom, i gysylltu gweithwyr proffesiynol perthnasol â'i gilydd. Fe wnaethant lawer iawn o waith, Weinidog, fel y gwn eich bod yn gwybod. Gan ein bod bellach, gobeithio, yn cefnu ar y pandemig, hoffwn gael sicrwydd gennych y bydd Llywodraeth Cymru'n parhau i weithio gyda Muslim Doctors Cymru i fynd i'r afael â'r anghydraddoldebau iechyd parhaus yn ein cymunedau pobl dduon, Asiaidd a lleiafrifoedd ethnig, oherwydd mae llawer o waith i'w wneud o hyd.
English: Thank you very much, John, for that question. As you've highlighted, the pandemic laid bare, really, the health inequalities faced by black and minority ethnic communities, and that's why the First Minister established the group to look at those health inequalities, which are a priority for us. I'm really grateful to Muslim Doctors Cymru for the work that they did. I know that they helped us with webinars, that they did Q&As with the community and have been really, really active. So, I'm very happy to place on record my thanks to them for what they're doing. You'll be aware that, as part of our COVID-19 response, Welsh Government set up a network of 11 community outreach workers to try to tackle the issues around engagement in black, Asian and minority ethnic communities. And, although the focus of test, trace, protect is now changing, those community outreach workers will be continuing to work with ethnic minority communities to try to tackle those health inequalities. And I think it's really important, going forward, that when we do tackle those health inequalities, that we are doing that in a co-produced way with the very communities that we are trying to reach.
Welsh: Diolch yn fawr iawn am y cwestiwn hwnnw, John. Fel yr ydych wedi nodi, mae'r pandemig wedi amlygu'r anghydraddoldebau iechyd a wynebir gan gymunedau pobl dduon a lleiafrifoedd ethnig, a dyna pam y sefydlodd y Prif Weinidog y grŵp i edrych ar yr anghydraddoldebau iechyd hynny, sy'n flaenoriaeth inni. Rwy'n ddiolchgar iawn i Muslim Doctors Cymru am y gwaith a wnaethant. Rwy'n gwybod eu bod wedi ein helpu gyda gweminarau, eu bod wedi cynnal sesiynau holi ac ateb gyda'r gymuned a'u bod wedi bod yn weithgar tu hwnt. Felly, rwy'n hapus iawn i gofnodi fy niolch iddynt am yr hyn y maent yn ei wneud. Fe fyddwch yn ymwybodol fod Llywodraeth Cymru, fel rhan o'n hymateb COVID-19, wedi sefydlu rhwydwaith o 11 o weithwyr allgymorth cymunedol i geisio mynd i'r afael â'r problemau sy'n ymwneud ag ymgysylltu mewn cymunedau pobl dduon, Asiaidd a lleiafrifoedd ethnig. Ac er bod ffocws profi, olrhain, diogelu bellach yn newid, bydd y gweithwyr allgymorth cymunedol hynny'n parhau i weithio gyda chymunedau lleiafrifol ethnig i geisio mynd i'r afael â'r anghydraddoldebau iechyd hynny. A chredaf ei bod yn bwysig iawn, wrth symud ymlaen, pan fyddwn yn mynd i'r afael â'r anghydraddoldebau iechyd hynny, ein bod yn gwneud hynny drwy gydgynhyrchu gyda'r union gymunedau yr ydym yn ceisio'u cyrraedd.
English: Thank you, Natasha, for that question, and absolutely I agree that we need to have tailored messages. Our engagement through the pandemic was very proactive in that regard. We contracted a specialist ethnic minority engagement agency. Materials for specific communities were co-produced with individuals from those communities, with quote card images of community leaders explaining about things like vaccination. We've already discussed the work of Muslim Doctors Cymru. We're also committed to doing this work in a range of languages, using a multilingual street team, key documents and information translated into more than 35 languages. And all focus group activity that we undertook has contained a group specifically from ethnic minority communities. So, this is an issue that we are taking very seriously, and we're doing that across the public health arena, because we recognise there are particular challenges across the board with things like promoting healthy weight, mental health, keeping people in employment, and we are very committed to making sure that we do reach the communities that we really do need to reach.
Welsh: Diolch am y cwestiwn hwnnw, Natasha, ac rwy'n cytuno'n llwyr fod angen inni gael negeseuon pwrpasol. Roedd ein hymgysylltiad drwy'r pandemig yn rhagweithiol iawn yn hynny o beth. Fe wnaethom gontractio asiantaeth ymgysylltu arbenigol ar gyfer lleiafrifoedd ethnig. Cafodd deunyddiau ar gyfer cymunedau penodol eu cydgynhyrchu gydag unigolion o'r cymunedau hynny, gyda lluniau cardiau dyfyniadau o arweinwyr cymunedol yn esbonio am bethau fel brechu. Rydym eisoes wedi trafod gwaith Muslim Doctors Cymru. Rydym hefyd wedi ymrwymo i wneud y gwaith hwn mewn ystod o ieithoedd, gan ddefnyddio tîm stryd amlieithog, dogfennau a gwybodaeth allweddol wedi'i chyfieithu i fwy na 35 o ieithoedd. Ac mae'r holl weithgaredd grwpiau ffocws a wnaethom wedi cynnwys grŵp yn benodol o gymunedau lleiafrifoedd ethnig. Felly, mae hwn yn fater yr ydym o ddifrif yn ei gylch, ac rydym yn gwneud hynny ar draws yr arena iechyd y cyhoedd, oherwydd rydym yn cydnabod bod heriau penodol drwyddi draw gyda phethau fel hyrwyddo pwysau iach, iechyd meddwl, cadw pobl mewn gwaith, ac rydym yn ymrwymedig iawn i sicrhau ein bod yn cyrraedd y cymunedau y mae gwir angen inni eu cyrraedd.
English: We don't hold the data on percentage of contacts that took place on a face-to-face basis. Throughout the pandemic, most health visitor contacts took place using telemedicine to help reduce transmission rates. Data on the Healthy Child Wales programme is published quarterly, most recently for the period July to September 2021.
Welsh: Nid ydym yn cadw'r data ar ganran y cysylltiadau a ddigwyddodd wyneb yn wyneb. Drwy gydol y pandemig, cynhaliwyd y rhan fwyaf o gysylltiadau ymwelwyr iechyd gan ddefnyddio telefeddygaeth i helpu i leihau cyfraddau trosglwyddo. Cyhoeddir data ar raglen Plant Iach Cymru bob chwarter, yn fwyaf diweddar ar gyfer y cyfnod o fis Gorffennaf i fis Medi 2021.
English: Last week was Perinatal Mental Health Awareness Week. Untreated perinatal mental health problems can have a devastating impact on women, their families and children, and remains the leading cause of maternal death in the first postnatal year. One in five mums and one in 10 dads are affected by perinatal mental health problems, and this has unfortunately increased as a result of COVID. During the perinatal period, health visitors are the ones uniquely placed to identify women experiencing maternal mental health problems and infants not reaching their developmental milestones. They also ensure that women and their families receive the care they need at the earliest opportunity. Given this, what progress has the Welsh Government made in reaching a position where we have a specialist health visitor in perinatal and infant mental health in each health board area, and what progress has been made in appointing maternity and neonatal champions across Wales?
Welsh: Yr wythnos diwethaf oedd Wythnos Ymwybyddiaeth Iechyd Meddwl Amenedigol. Gall problemau iechyd meddwl amenedigol heb eu trin gael effaith ddinistriol ar fenywod, eu teuluoedd a'u plant, ac mae'n parhau i fod yn brif achos marwolaeth ymhlith mamau yn y flwyddyn gyntaf ar ôl rhoi genedigaeth. Mae problemau iechyd meddwl amenedigol yn effeithio ar un o bob pump o famau ac un o bob 10 tad, ac yn anffodus mae hyn wedi cynyddu o ganlyniad i COVID. Yn ystod y cyfnod amenedigol, ymwelwyr iechyd yw'r rhai sydd mewn sefyllfa unigryw i nodi menywod sy'n profi problemau iechyd meddwl ymhlith mamau, a babanod nad ydynt yn cyrraedd eu cerrig milltir datblygiadol. Maent hefyd yn sicrhau bod menywod a'u teuluoedd yn cael y gofal sydd ei angen arnynt cyn gynted â phosibl. O ystyried hyn, pa gynnydd y mae Llywodraeth Cymru wedi'i wneud i gyrraedd sefyllfa lle mae gennym ymwelydd iechyd arbenigol mewn iechyd meddwl amenedigol a babanod ym mhob ardal bwrdd iechyd, a pha gynnydd sydd wedi'i wneud ar benodi hyrwyddwyr mamolaeth a newyddenedigol ledled Cymru?
English: Diolch yn fawr, Buffy. I'm sure you'll be aware that the Deputy Minister for mental health has been absolutely committed to this issue, certainly when she was Chair of the committee before, and obviously now is responsible for making sure that that's enacted in practice. I think she visited the new Tonna centre that was opened only very recently, the first of its kind in Wales where we can give that perinatal mental health support that people are looking for. Now, that continues to be a priority for the Welsh Government, and I'm sure that the - . I think the Deputy Minister will be writing to the Children, Young People and Education Committee on an update against the recommendations of that committee and that inquiry that the committee had into perinatal mental health. And in relation to the maternity and neonatal safety support programme, we're finalising agreements at the moment with Improvement Cymru in order to recruit into the programme posts at national and health board levels to commence the work on the diagnostic phase of that programme. So, there's more to come.
Welsh: Diolch yn fawr, Buffy. Rwy'n siŵr y byddwch yn ymwybodol fod y Dirprwy Weinidog iechyd meddwl wedi ymrwymo'n llwyr i'r mater hwn, yn sicr pan oedd hi'n Gadeirydd y pwyllgor o'r blaen, ac yn amlwg mae'n gyfrifol yn awr am sicrhau bod hynny'n cael ei weithredu yn ymarferol. Credaf iddi ymweld â chanolfan newydd Tonna a agorwyd yn ddiweddar iawn, y gyntaf o'i bath yng Nghymru lle gallwn roi'r cymorth iechyd meddwl amenedigol y mae pobl yn chwilio amdano. Nawr, mae hynny'n parhau i fod yn flaenoriaeth i Lywodraeth Cymru, ac rwy'n siŵr - . Rwy'n credu y bydd y Dirprwy Weinidog yn ysgrifennu at y Pwyllgor Plant, Pobl Ifanc ac Addysg ynghylch diweddariad yn erbyn argymhellion y pwyllgor hwnnw a'r ymchwiliad a gafodd y pwyllgor i iechyd meddwl amenedigol. Ac mewn perthynas â'r rhaglen cefnogi diogelwch mewn gofal mamolaeth a newyddenedigol, rydym yn cwblhau cytundebau ar hyn o bryd gyda Gwelliant Cymru er mwyn recriwtio i swyddi'r rhaglen ar lefel genedlaethol ac ar lefel byrddau iechyd i ddechrau'r gwaith ar gam diagnostig y rhaglen honno. Felly, mae mwy i ddod.
English: Health Minister, obviously, one of the key things about community support from the health profession is to have the right quality of staff and quantity of staff in the community. It's International Nurses Day tomorrow, as I understand it, and one of the measures that a previous Welsh Government took on board was that it brought forward the Nurse Staffing Levels (Wales) Act 2016 that is specific to certain hospital ward settings. Are you minded to support the extension of that Act into the community, so that on issues raised by the Member for the Rhondda we can have confidence that community support staff, and nurses in particular, are adequately resourced and in place to advise families when they face these critical positions when a newborn baby is born into the family?
Welsh: Weinidog iechyd, yn amlwg, un o'r pethau allweddol am gymorth cymunedol gan y proffesiwn iechyd yw cael niferoedd cywir o staff o'r ansawdd cywir yn y gymuned. Mae'n Ddiwrnod Rhyngwladol y Nyrsys yfory, yn ôl yr hyn a ddeallaf, ac un o'r mesurau a fabwysiadwyd gan Lywodraeth Cymru flaenorol oedd cyflwyno Deddf Lefelau Staff Nyrsio (Cymru) 2016 sy'n benodol ar gyfer lleoliadau wardiau ysbytai. A ydych yn ystyried cefnogi ymestyn y Ddeddf honno i'r gymuned, fel y gallwn fod yn hyderus, gyda'r materion a godwyd gan yr Aelod dros y Rhondda, fod gan staff cymorth cymunedol, a nyrsys yn arbennig, ddigon o adnoddau a'u bod yn eu lle i gynghori teuluoedd pan fyddant yn wynebu'r sefyllfaoedd tyngedfennol hyn pan gaiff baban newydd ei eni i'r teulu?
English: Thanks very much. Well, we were really pleased that we brought in a safe level of nursing staffing in Wales - the first in the UK to do that - and we're very pleased that that is being assessed and being considered at the moment. Obviously, then, we are looking to see what more we need to do in this space. Now, I have regular discussions with the Royal College of Nursing, and they come up with this on a regular basis; it's always top of their agenda. It is more complex to ensure that this is delivered within the community, because how do you assess that? A community is not the same thing as a ward, so there are very different things to measure. It's much more complex a situation to assess what a safe level of nursing staffing would be. So, we are in the process of further discussions all the time on this issue, but it's far more complex than it was in relation to that, compared to introducing it in a hospital situation.
Welsh: Diolch yn fawr. Wel, roeddem yn falch iawn ein bod wedi cyflwyno lefel ddiogel o staff nyrsio yng Nghymru - y cyntaf yn y DU i wneud hynny - ac rydym yn falch iawn fod hynny'n cael ei asesu a'i ystyried ar hyn o bryd. Yn amlwg felly, rydym yn edrych i weld beth arall y mae angen inni ei wneud ynglŷn â hyn. Nawr, rwy'n cael trafodaethau rheolaidd gyda'r Coleg Nyrsio Brenhinol, ac maent yn codi hyn yn rheolaidd; mae bob amser ar frig eu hagenda. Mae'n fwy cymhleth sicrhau ei fod yn cael ei gyflawni o fewn y gymuned, oherwydd sut rydych chi'n asesu hynny? Nid yw cymuned yr un peth â ward, felly mae pethau gwahanol iawn i'w mesur. Mae'n sefyllfa lawer mwy cymhleth ar gyfer asesu beth fyddai'n lefel ddiogel o staff nyrsio. Felly, rydym wrthi'n cynnal trafodaethau pellach drwy'r amser ar y mater hwn, ond mae'n llawer mwy cymhleth na'r hyn ydoedd, o'i gymharu â'i gyflwyno mewn sefyllfa ysbyty.
English: We are developing an all-Wales framework to support local action to increase the use of social prescribing. My officials are engaging with a range of stakeholders on the proposed model, which will be published for consultation next month.
Welsh: Rydym yn datblygu fframwaith Cymru gyfan i gefnogi gweithredu lleol i gynyddu'r defnydd o bresgripsiynu cymdeithasol. Mae fy swyddogion yn ymgysylltu ag amryw o randdeiliaid ar y model arfaethedig, a gyhoeddir ar gyfer ymgynghoriad y mis nesaf.
English: Thank you very much, Deputy Minister, and I'm pleased to hear you referring to the framework, which of course is part of the programme for government. I'm sure many of us could refer to projects that we're aware of in our regions and constituencies that show the value of social prescribing in terms of the health and well-being of those that we represent, and not just those who feel isolated, as is referred to in the programme for government. But clearly, it's not just health boards that are involved here. Organisations such as the Welsh National Opera, National Museum Wales, Theatr Clwyd and so on, have excellent projects and partnerships in this area. So, can I ask you, as you develop this framework, how central will the bodies outwith the health sector, such as cultural bodies, be in delivering the full potential of social prescribing in all parts of Wales?
Welsh: Diolch yn fawr iawn, Ddirprwy Weinidog, a dwi'n falch o'ch clywed yn cyfeirio at y fframwaith, sydd wrth gwrs yn rhan o'r rhaglen lywodraethu. Dwi'n siŵr gall nifer ohonom ni gyfeirio at brosiectau rydyn ni'n ymwybodol ohonyn nhw yn ein hetholaethau a'n rhanbarthau sydd yn dangos gwerth presgripsiynu cymdeithasol o ran iechyd a lles pobl rydym yn eu cynrychioli, ac nid dim ond y rhai sy'n teimlo'n ynysig, fel y cyfeirir ati yn y rhaglen lywodraethu. Ond yn amlwg, nid dim ond byrddau iechyd sydd yn rhan o'r gwaith hwn. Mae gan sefydliadau megis Cwmni Opera Cenedlaethol Cymru, Amgueddfa Cymru, Theatr Clwyd ac ati, brosiectau a phartneriaethau gwych yn y maes hwn. Ac felly, gaf i holi, wrth ichi ddatblygu'r fframwaith yma, pa mor ganolog fydd y cyrff tu hwnt i'r sector iechyd, megis rhai diwylliannol, o ran gwireddu llawn botensial presgripsiynu cymdeithasol ym mhob rhan o Gymru?
English: Thank you very much, Heledd, for that supplementary. As you've highlighted, social prescribing is a really good way of linking people to community-based, non-clinical support, and that needs to be a holistic approach that recognises that people's health is determined by a range of social, economic and environmental factors, and as you've highlighted, that's not just about tackling loneliness. So, as part of the framework that we are developing, we are looking to set out what an accepted Welsh model of social prescribing would look like, but won't be dictating how it is delivered in different communities. And the task and finish group on social prescribing, which I chair, is working with primary care, health boards, the third sector, and, I'm pleased to say, cultural and sporting sectors, to develop that national framework, and that will include, then, an agreed model of social prescribing for Wales and identify several core themes where we in Welsh Government and our partners can take action to support its implementation. But just to be really clear, I don't think that that framework should dictate how that looks in different communities, because all communities are different, and it will be about drawing on the strengths and the needs of particular communities, but making sure that there is a consistently good offer throughout Wales.
Welsh: Diolch yn fawr iawn am y cwestiwn atodol, Heledd. Fel y nodwyd gennych, mae presgripsiynu cymdeithasol yn ffordd dda iawn o gysylltu pobl â chymorth anghlinigol wedi ei leoli yn y gymuned, ac mae angen i hynny fod yn ddull cyfannol sy'n cydnabod bod ystod o ffactorau cymdeithasol, economaidd ac amgylcheddol yn dylanwadu ar iechyd pobl, ac fel y nodwyd gennych, nid yw hynny'n ymwneud yn unig â mynd i'r afael ag unigrwydd. Felly, fel rhan o'r fframwaith yr ydym yn ei ddatblygu, ein bwriad yw nodi beth fyddai'n fodel derbyniol o bresgripsiynu cymdeithasol yng Nghymru, ond ni fyddwn yn pennu sut y caiff ei ddarparu mewn gwahanol gymunedau. Ac mae'r gweithgor gorchwyl a gorffen ar bresgripsiynu cymdeithasol a gadeirir gennyf yn gweithio gyda gofal sylfaenol, byrddau iechyd, y trydydd sector, ynghyd â sectorau diwylliannol a chwaraeon, rwy'n falch o ddweud, i ddatblygu'r fframwaith cenedlaethol hwnnw, a bydd yn cynnwys model y cytunwyd arno o bresgripsiynu cymdeithasol ar gyfer Cymru ac yn nodi sawl thema graidd lle y gallwn ni yn Llywodraeth Cymru a'n partneriaid roi camau ar waith i gefnogi'r broses o'i weithredu. Ond i fod yn glir iawn, nid wyf yn credu y dylai'r fframwaith bennu sut beth fyddai hynny mewn gwahanol gymunedau, oherwydd mae pob cymuned yn wahanol, a bydd yn ystyried anghenion ac yn manteisio ar gryfderau cymunedau penodol, ond gan sicrhau bod gennym gynnig da yn gyson ledled Cymru.